CELEX: 62017TA0344
Language: lv
Date: 2022-03-30 00:00:00
Title: Lieta T-344/17: Vispārējās tiesas 2022. gada 30. marta spriedums – Latam Airlines Group un Lan Cargo/Komisija (Konkurence – Aizliegtas vienošanās – Kravu gaisa pārvadājumu tirgus – Lēmums, ar ko konstatēts LESD 101. panta, EEZ līguma 53. panta un Kopienas un Šveices nolīguma par gaisa transportu 8. panta pārkāpums – Kravu gaisa pārvadājumu pakalpojumu cenu elementu (degvielas piemaksa, drošības piemaksa, komisijas maksa par piemaksām) saskaņošana – Informācijas apmaiņa – Komisijas teritoriālā kompetence – Noilgums – Princips “ne bis in idem” – Diskriminācijas aizlieguma princips – Tiesības uz aizstāvību – Valsts piespiedu rīcība – Vienots un turpināts pārkāpums – Naudas soda apmērs – Pārdošanas apjoma vērtība – Pārkāpuma smagums – Atbildību mīkstinoši apstākļi – Nenozīmīga dalība – Samērīgums – Neierobežota kompetence)

23.5.2022   
            
            
               LV
            
            
               Eiropas Savienības Oficiālais Vēstnesis
            
            
               C 207/32
            
         
      Vispārējās tiesas 2022. gada 30. marta spriedums – Latam Airlines Group un Lan Cargo/Komisija
      (Lieta T-344/17) (1)
      
      (Konkurence - Aizliegtas vienošanās - Kravu gaisa pārvadājumu tirgus - Lēmums, ar ko konstatēts LESD 101. panta, EEZ līguma 53. panta un Kopienas un Šveices nolīguma par gaisa transportu 8. panta pārkāpums - Kravu gaisa pārvadājumu pakalpojumu cenu elementu (degvielas piemaksa, drošības piemaksa, komisijas maksa par piemaksām) saskaņošana - Informācijas apmaiņa - Komisijas teritoriālā kompetence - Noilgums - Princips “ne bis in idem” - Diskriminācijas aizlieguma princips - Tiesības uz aizstāvību - Valsts piespiedu rīcība - Vienots un turpināts pārkāpums - Naudas soda apmērs - Pārdošanas apjoma vērtība - Pārkāpuma smagums - Atbildību mīkstinoši apstākļi - Nenozīmīga dalība - Samērīgums - Neierobežota kompetence)
      (2022/C 207/41)
      Tiesvedības valoda – angļu
      
         Lietas dalībnieki
      
      
         Prasītājas: Latam Airlines Group SA (Santjago, Čīle), Lan Cargo SA (Santjago) (pārstāvji: B. Hartnett, barrister, O. Geiss un W. Sparks, advokāti)
      
         Atbildētāja: Eiropas Komisija (pārstāvji: A. Dawes, H. Leupold un G. Koleva, kam palīdz G. Peretz, QC)
      
         Priekšmets
      
      Prasība, kas ir pamatota ar LESD 263. pantu un ar ko tiek lūgts atcelt Komisijas Lēmumu C(2017) 1742 final (2017. gada 17. marts) par procedūru saskaņā ar LESD 101. pantu, EEZ līguma 53. pantu un Eiropas Kopienas un Šveices Konfederācijas nolīguma par gaisa transportu 8. pantu (Lieta AT.39258 – Kravu gaisa pārvadājumi), ciktāl tas attiecas uz prasītājām, un, pakārtoti – samazināt prasītājām uzlikto naudas sodu.
      
         Rezolutīvā daļa
      
      
                  1)
               
               
                  Atcelt Komisijas Lēmuma C(2017) 1742 final (2017. gada 17. marts) par procedūru saskaņā ar LESD 101. pantu, EEZ līguma 53. pantu un Eiropas Kopienas un Šveices Konfederācijas līguma par gaisa transportu 8. pantu (Lieta AT.39258 – Kravu gaisa pārvadājumi) 1. panta 1. punkta i) un j) apakšpunktu, 3. punkta i) un j) apakšpunktu un 4. punkta i) un j) apakšpunktu.
               
            
                  2)
               
               
                  Atcelt minētā lēmuma 1. panta 2. punkta i) un j) apakšpunktu, ciktāl tie attiecas uz Latam Airlines Group SA un de Lan Cargo SA dalību, pirmkārt, vienota un turpināta pārkāpuma daļā attiecībā uz drošības piemaksu un atteikšanos maksāt komisijas maksas un, otrkārt, vienota un turpināta pārkāpuma daļā attiecībā uz degvielas piemaksu līdz 2005. gada 22. jūlijam.
               
            
                  3)
               
               
                  Atcelt šī lēmuma 3. panta i) punktu.
               
            
                  4)
               
               
                  Latam Airlines Group un Lan Cargo solidāri maksājamais naudas sods tiek noteikts 2 244 000 EUR apmērā.
               
            
                  5)
               
               
                  Prasību pārējā daļā noraidīt.
               
            
                  6)
               
               
                  Eiropas Komisija atlīdzina tiesāšanās izdevumus.
               
            
         (1)  OV C 239, 24.7.2017.